
cÆftlil 


KONIFIiENICIMÅANED 


Til  April  Maaned  har  de  Sidste  Dages  Hellige 
altid  knyttet  store  Forhaabninger  og  Forventnin- 
ger. Den  6.  April  1830  blev  Kirken  stiftet,  og  lige 
siden  da  har  Kirken  afholdt  sine  Konferencer  i 
denne  Maaned  med  Tusindvis  af  Deltagere.  5.,  6. 
og  7.  April  afholdes  Kirkens  117.  halvaarlige  Ge- 
neralkonference i  Salt  Lake  City,  en  Konference, 
der  vil  blive  større  end  nogen  tidligere  i  Kirkens 
Historie. 

I  denne  Maaned  afholder  vi  ogsaa  i  Den  danske 
Mission  vore  halvaarlige  Konferencer,  som  bliver 
afholdt  som  følger: 

Odense    31.  Marts  og  1.  April 

Aarhus  5. —  8.  April 

Esbjerg 12. — 15.       ,, 

Aalborg  26.-29. 

København   3. —  6.  Maj 

Lad  os  gøre  alt  muligt  for  at  invitere  alle  Sø- 
skende og  Venner  med,  saa  at  vore  Konferencer 
maa  blive  gode  og  opbyggende.  Der  er  Mulighed 
for,  at  de  første  Missionærer  fra  Zion  vil  kunne 
naa  at  være  med  til  maaske  en  enkelt  af  Kon- 
ferencerne. 

Orson  B.  West. 

Min  Herre  lever 


Af  Præsident  David  O.  Mc.  Kay. 

Mine  Brødre  og  Søstre!  Jeg  er  glad  over  at  jeg  sammen 
med  eder  kan  tilbede  Gud  paa  denne  Herrens  Dag,  som 
den  blev  kaldt  af  Kristi  første  Apostle  til  Minde  om  Her- 
rens Opstandelse. 

Jeg  ved,  at  Opstandelsen  har  en  større  og  dybere  Be- 
tydning, end  jeg  er  i  Stand  til  at  kunne  tolke.  Derfor  be- 
der jeg  om,  at  Herren  maa  oplyse  vort  Sind  og  røre  ved 
vore  Hjerter,  saa  at  vi  kan  forstaa  Opstandelsens  Under 
paa  en  herligere  Maade  end  mine  Ord  kan  tolke  det. 

»Jeg  ved,  at  min  Genløser  lever,  og  som  den  sidste  skal  han  staa 
frem  over  Støvet.  Og  efter  at  denne  min  Hud  er  blevet  ødelagt, 
skal  jeg  ud  fra  mit  Kød  skue  Gud,  han,  som  jeg  skal  skue,  mig  til 
gode,  han,  som  mine  Øjne  skal  se  og  ikke  nogen  fremmed  —  mine 
Nyrer  tærer  bort  i  mit  Liv.«  —  Job  19:   25 — 27. 

En  Person,  som  saaledes  kan  vidne  om  den  levende  Frel- 
ser, nar  sin  Sjæl  forankret  i  den  evige  Sandhed. 

Den  sidste  og  største  Bekræftelse  paa,  at  Jesus  opstod 
fra  Graven,  er  Faderens  og  Sønnens  Aabenbarelse  til  Pro- 
feten Joseph  Smith  nitten  hundrede  Aar  efter  den  Begi- 
venhed, som  i  Dag  fejres  af  hele  den  kristne  Verden.  Det 
er  derfor  af  Betydning,  at  vor  Kirke  fejrer  Mindet  om 
Kristi  Opstandelse,  som  er  den  betydningsfuldeste  og  mest 
mindreværdige  Begivenhed  i  Menneskets  Historie. 

Dette  Mirakel  er  betydningsfuldt  ikke  kun  i  sig  selv, 
men  ogsaa  paa  Grund  af  dets  Betydning  i  Forening  med 
Grundprincipperne  og  den  ægte  Kristendom. 

Menneskene  vil  ikke  tro. 

At  dømme  efter  den  Krig,  som  nu  igen  har  raset  i  Ver- 
den, er  det  indlysende,  at  en  Del  af  Nationernes  Ledere 
ikke  tror  paa  Jesu  Kristi  Opstandelse.  Alt  for  mange  Men- 
nesker i  Dag  Hgner  de  Mennesker,  som  for  to  tusinde  Aar 

siden  byggede  et  Alter  paa  en  Høj  i  Grækenland  „til  en 
ukendt  Gud";  men  som  kendte  meget  lidt  eller  slet  intet 
til  ham.  Vi  læser  i  Bibelen  om,  at  Paulus  paa  sin  Vej  til 
Areopagus  havde  set  en  'hel  Del  vidunderlige  smukke  Sta- 
tuer opført  til  forskellige  Guder,  som  Grækerne  dyrkede: 
til  Krigsguden  Mars,  til  Kærlighedens  Gudinde  Afrodite, 
til  Vinens  Gud  Bacohus  og  til  den  øverste  af  alle  —  Vis- 
dommens Gudinde  Pallas  Athene,  som  var  Athens  Be- 
skytterinde  —  og  til  mange  andre  Guder  og  Gudinder. 

Her  forsamledes  ofte  Filosoffer,  de  største  Tænkere  de 
viseste  blandt  Grækenlands  og  Oldtidens  vise  Mænd  for  at 
diskutere  Livets  Mysterier  og  Menneskenes  Liv  og  Skæbne. 

Midt  mellem  al  denne  Visdom  stod  en  lille,  ensom,  brun- 
øjet Mand  og  paastod,  at  deres  Filosofi  var  falsk  og  deres 
Afgudsdyrkelse  en  stor  Vildfarelse  —  han  var  den  eneste 
Mand  i  den  store  Stad  med  alle  dens  lærde  Mænd,  som  paa 
Grund  af  en  personlig  Oplevelse  vidste,  at  et  Menneske 
kan  gennemgaa  Døden  og  leve  —  han  var  den  eneste  Mand 
i  Athen,  som  fuldkomment  kendte  til  Forskellen  mellem 
Afgudsdyrkelsens  Formaliteter  og  Hjertets  Tilbedelse  af 
den  eneste  sande  og  levende  Gud.  Paulus  var  af  Epikuræer- 
ne og  Stoikerne,  som  han  diskuterede  med,  blevet  kaldt  en 
Ordgyder,  som  fik  Folket  til  at  dyrke  fremmede  Guder. 
Derfor  tog  de  ham  ved  Haanden  og  førte  ham  op  paa 
Areopagus  og  sagde:  ,,Kan  vi  faa  at  vide,  hvad  dette  er 
for  en  ny  Lære,  som  du  forkynder."  —  ,,1  atheniensiske 
Mænd,  jeg  ser,  at  I  i  alle  Maader  er  omhyggelige  for  eders 
Gudsdyrkelse.  Thi  da  jeg  gik  omkring  og  betragtede  eders. 
Helligdomme,  fandt  jeg  ogsaa  et  Alter,  paa  hvilket  der 
var  skrevet:  „For  en  ukendt  Gud".  Det,  som  I  saaledes 
dyrker  uden  at  kende  det,  det  forkynder  jeg  eder."  (Apost. 
Gern.  17.  Kap.). 

Medens  Paulus  paa  sin  fængslende  Maade  talte  om  Guds 
Personlighed,  lyttede  Filosofferne  opmærksomt  paa  ham, 
lige  til  han  vidnede  kraftigt  om,  at  Gud  havde  opvakt 
Jesus  fra  de  døde. 

Da  de  hørte  Tale  om  Opstandelsen,  gjorde  en  Del  af 
dem  Nar  ad  ham,  og  alle,  med  Undtagelse  af  nogle  faa, 

vendte  den  Mand  Ryggen,  som  forkyndte  Sandheden  for 
dem,  og  efterlod  ham  saa  ensom  som  aldrig  før. 

I  Dag,  naar  vi  taler  om  de  dødes  Opstandelse,  er  der  en 
Del,  som  gør  Nar  ad  os  og  andre,  som  vender  os  Ryggen 
og  gaar  bort  fra  os.  Nu,  ligesom  dengang,  findes  der  alt- 
for mange  Mennesker,  som  har  andre  Guder,  som  de  tæn- 
ker mere  paa  end  vor  opstandne  Herre  —  Fornøjelsens 
Gud,  Rigdommens  Gud,  den  politiske  Magts  Gud,  Popula- 
ritetens Gud,  —  lige  saa  mange  Guder,  som  Folket  dyr- 
kede i  Athen  og  Rom. 

Menneskene  tænker  mest  paa  verdslige  Ting.  En  For- 
fatter skriver:  „De  verdslige  Ting  —  Forretning,  Luksus 
og  al  Slags  jordisk  Virksomhed  sysselsætter  dem  helt,  saa 
deres  Sind  bliver  ude  af  Stand  til  at  tænke  paa  noget 
højere  Væsen  end  dem  selv  eller  nogen  anden  Tilværelse 
end  den  nuværende.  Det  er  derfor  en  Velsignelse  for  Ver- 
den, at  der  findes  saadanne  Højtider  som  f.  Eks.  Paasken, 
som  kan  være  som  en  Slags  Advarsel  og  sige  til  Menneske- 
heden: „Stands  jeres  Jagen  efter  Fornøjelse,  Rigdom  og 
Ære,  og  tænk  over,  hvad  der  er  det  vigtigste  og  værdii- 
fuldeste  i  Livet." 

Naar  Menneskene  lytter  til  denne  Advarsel  og  udfor- 
sker deres  Inderste,  finder  de,  at  det  vigtigste  Spørgs.- 
maal  i  deres  Liv  er  om  Udødeligheden.  I  Bogen,,  Den  unge 
Mand  og  Verden"  citeres  en  Mands  Udtalelse :  „Jeg  vilde 
hellere  være  sikker  paa,  at  et  Menneske,  naar  det  dør^ 
fortsætter  et  bevidst  Liv,  end  eje  al  Rigdom  i  De  forenede 
Stater,  eller  beklæde  den  mest  ærefulde  Stilling,  Verden 
kan  byde." 

En  ung  Student  sagde  forleden,  at  Troen  paa  Kristus 
som  Verdens  Frelser  er  ved  fuldstændig  at  forsvinde,  at 
de  kristne  ikke  længere  tror  paa,  at  Kristus  er  Faderens 
enbaarne  Søn,  at  hans  Død  ikke  forsoner  for  Synd,  eller 
at  han  opstod  fra  de  døde. 

For  at  finde  ud  af,  hvordan  det  stod  til  i  saa  Henseende, 
blev  en  Del  ledende  Mænd  her  i  Byen  bedt  om  at  svare 
paa  Spørgsmaalet : 

„Tror  De,  at  Kristus  vir'kelig  opstod  fra  Graven?" 

Af  de  26  Mænd  —  Præster,  Læger,  Jurister  og  Forret- 
ningsmænd —  som  iblev  spurgte,  svarede  Majoriteten 
ja,  nogle  svarede  spøgende  eller  tvetydigt,  og  andre  sva- 
rede nej. 

Jesu  Apostle  vidste,  at  Jesus  var  opstanden  fra  de  døde. 

Om  vi  tager  det  for  et  Faktum,  at  Kristus  opstod  og 
viste  sig  som  et  herliggjort,  opstandent  Menneske,  da  kan 
vi  besvare  alle  Tiders  Spørgsmaal:  „Vil  Mennesket  leve 
igen,  naar  det  dør?" 

Sikkert  er  det,  at  Jesu  Disciple,  som  var  godt  kendt 
med  ham,  vidste  med  Bestemthed,  at  Jesus  bogstavelig 
talt  havde  forladt  sin  Grav  og  faaet  Liv  igen  —  han  var 
opstanden  fra  de  døde.  Hos  dem  fandtes  der  ingen  Tvivl 
om  det.  De  var  selv  Vidner  til,  at  saaledes  var  det  sket. 
De  havde  selv  set,  hørt,  og  talt  med  Frelseren  efter  hans 
Opstandelse. 

Værdien  af  deres  Vidnesbyrd. 

Vi  forstaar  bedre,  hvor  betydningsfulde  Apostlenes  Vid- 
nesbyrd var,  naar  vi  læser  om,  hvor  sørgmodige  de  var  ef- 
ter Jesu  Død.  Da  han  blev  korsfæstet,  døde  deres  Haab. 
At  hans  Død  var  virkelig  for  dem  vises  af: 

1.  Deres  store  Sorg. 

2.  Af  Thomas'  Udtalelse. 

3.  Af  Peters  Udtalelse:  »Jeg  gaar  og  fisker  igen«. 

4.  Og  af  deres  Forberedelse  til  Mesterens  Begravelse. 

Til  Trods  for,  at  Jesus  saa  ofte  sagde  til  dem,  at  han 
skulde  komme  tilbage  til  dem  efter  sin  Død,  synes  Apost- 
lene ikke  at  have  troet  dette,  eller  i  hvert  Fald  ikke  at  have 
opfattet  hans  Udtalelse  som  et  bogstavehgt  Faktum.  Ved 
Korsfæstelsen  var  de  bange  og  mismodige.  Kristus  havde 
i  to  og  et  halvt  Aar  støttet  og  inspireret  dem.  Men  nu  var 
han  borte.  De  var  overladt  til  sig  selv,  og  de  var  skuffede, 
hjælpeløse  og  fulde  af  panisk  Rædsel.  Kun  Johannes  stod 
ved  Korset,  da  Jesus  blev  korsfæstet. 

En  skeptisk  Verden  kan  ikke  bevæges  til  at  tro,  naar  de. 

som  prædiker  om  Tro,  selv  tvivler  og  er  modløse  og  sørg- 
modige. Apostlenes  Sindsstemning  den  Dag,  da  Jesus  blev 
korsfæstet,  kunde  aldrig  have  paavirket  Folket  til  at  tro 
paa  en  upopulær  Lære.  Apostlene  var  heller  ikke  dengang 
beredte  til  at  dø  som  Martyrer  for  Kristi  Sag. 

Hvad  var  det  da,  som  pludseligt  forandrede  disse  Apostle, 
saa  de  blev  fortrøstningsfulde,  heltemodige  Forkyndere  af 
Evangeliet  ? 

Det  var  Visheden  om,  at  Kristus  var  opstanden. 

Jeg  tror,  det  var  Spurgeon,  som  sagde :  ,,Han  havde  holdt 
sine  Løfter,  hans  messianske  Mission  var  opfyldt.  Det  sid- 
ste og  absolutte  Stempel  om  Ægthed  var  sat  paa  alle  hans 
Paastande,  og  det  guddommelige  Myndigheds  Stempel  paa 
alle  hans  Lærdomme.  Dødens  Mørke  var  blevet  bandlyst 
gennem  det  herlige  Lys  fra  den  opstandne,  forherligede 
Herres  og  Frelsers  Nærværelse." 

Troen  paa  Opstandelsen  har  sin  særprægede  Grundvold 
paa  disse  Vidners  Udsagn. 

Vigtige  Principper. 

Den  Begivenhed,  som  vi  i  Dag  fejrer,  giver  de  funda- 
mentale Principper  i  Jesu  Kristi  Evangelium  Betydning : 

L  Qiid  er  vor  Fader.  Ingen  kan  tro  paa  Opstandelsen 
uden  ogsaa  at  tro  paa,  at  der  findes  en  personlig  Gud.  Ved 
sin  Opstandelse  besejrede  Kristus  Døden  og  blev  en  udødelig 
Sjæl.  Thomas'  Udraab :  ,,Min  Herre  og  min  Gud !"  var  ikke 
kun  et  tomt  Udtryk,  da  han  saa  sin  opstandne  Herre.  Den 
Person,  som  stod  foran  ham,  var  Gud.  Naar  vi  siger,  at 
Kristus  er  Gud,  erkender  vi,  at  Kristi  Fader  er  et  lige  saa 
personligt  Væsen  som  Kristus,  for  Jesus  sagde :  „Den,  som 
har  set  mig,  har  set  min  Fader." 

Uadskillelig  med  Troen  paa  et  guddommeligt,  personligt 
Væsen  er  Troen  paa  ham  som  Verdens  Skaber.  Den  ægte 
Kristendom  betragter  ikke  Universet  som  et  Resultat  af 
blot  en  Forening  af  Materie  og  Bevægelse,  af  Love  og 
Kræfter.  Tværtimod,  den  betragter  al  Skabelse  som  Pro- 
duktet af  en  guddommelig  Intelligens,  ,,som  skabte  Verden 
og  alt,  som  er  i  den."  Som  en  Forfatter  siger:  „Dette  er, 

hvad  Kristendommen  mener  med  en  personlig  Gud.  Den 
tror,  at  al  Eksistens  har  sine  Rødder  eller  sit  Ophav  i  et 
bevidst  og  intelligent  Formaal,  og  at  dette  Formaal  er 
godt." 

II.  Jesus  Kristus  er  Guds  Søn:  Evangeliet  lærer,  at  Kri- 
stus er  Guds  Søn,  Verdens  Forløser.  Ingen  virkelig  Kristi 
Efterfølger  er  tilfreds  med  at  tro,  at  han  kun  er  en  stor 
Reformator,  en  stor  Lærer  eiller  det  eneste  fuldkomne  Men- 
neske. Manden  fra  Gali'læa  var  i  bogstavelig  Forstand  den 
levende  Guds  Søn. 

III.  Menneskesjælens  Udødelighed:  Troen  paa  Opstan- 
delsen indebærer  ogsaa  Troen  paa  Menneskenes  Udødelig- 
hed. Jesus  gennemgik  alle  Dødelighedens  Erfaringer,  lige- 
som du  og  jeg  gør.  Han  kendte  til  Glæde  og  Smerte,  han 
var  ^lad,  og  han  sørgede  endog  med  andre.  Han  vidste, 
hvad  Venskab  var,  og  ogsaa,  hvad  Falskhed  og  Forræderi 
kunde  gøre.  Han  døde,  ligesom  andre  dødelige  gør.  Ligesom 
hans  Aand  levede  efter  Døden,  saa  skal  din  og  min  gøre 
det.  Vore  unge  Mænd,  som  ofrede  deres  Liv  paa  SlagV 
marken,  deres  Aander  lever. 

IV.  Menneskenes  Broderskub:  Et  af  de  to  største  Bud, 
som  alle  de  andre  afhænger  af,  er  dette:  ,,Elsk  din  Næste 
som  dig  selv,"  og  forenet  med  dette  er  Løftet:  ,,Hvad  du 
har  gjort  for  en  af  disse  mine  mindste,  det  har  du  ogsaa, 
gjort  mod  mig." 

Evangeliet  lærer  os  at  ,;bære  hverandres  Byrder"  og  at 
samarbejde  for  det  fælles  Gode,  saa  hele  Menneskehedens 
Niveau  kan  løftes  op  paa  et  højere  Plan,  og  det  aandelige 
Livs  Velsignelser  maa  komme  alle  til  Gode. 

V.  Livets  Standard:  Altsaa,  eftersom  Jesus  var  det  ene- 
ste fuldkomne  Menneske,  som  nogensinde  har  levet,  og 
eftersom  han  besejrede  Dødens  Magt  og  nu  er  Jordens 
Herre,  da  maa  vi  indrømme,  at  det  Menneske,  som  med 
Vidende  forkaster  Kristi  Liv  og  hans  Lærdomme,  er  uhyre 
uvidende,  særlig  naar  man  véd,  at  en  saadan  Forkastelse 
kun  fører  til  Elendighed  og  Glædesløshed. 

Hvor  behagelig  og  herlig  vilde  ikke  denne  Jord  være, 
hvis  Menneskene  alvorligt  vilde  stræbe  efter  at  praktisere 


f  .Eks.  Kristi  Raad:  ,,0m  du  liar  noget  imod  din  Broder, 
gaa  da  til  ham,"  eller  „Søger  først  Guds  Rige  og  dets  Ret- 
færdighed," hvormed  der  menes :  Vær  ikke  saa  ivrig  efter 
at  skaffe  dig  verdslige  Ting  og  Værdier,  saa  du  glemmer 
det  aandelige  Liv. 

Frelseren  foragtede  Hykleri.  Han  holdt  af  Hjertets  Op- 
rigtighed. Vær  renhjertet,  saa  bliver  dine  Gerninger  og- 
saa  rene!  Alle  Synder  —  Løgn,  Stolthed,  Uærlighed, 
Ukyskhed  —  udføres  først  i  Tankerne,  før  de  udføres  i 
Gerninger. 

Jesus  lærte,  at  en  ubesmittet  Karakter  er,  som  John  W. 
Powell  siger:  „Hverken  Rigdomme,  Berømmelse,  Ære.  Fy- 
sisk Nydelse  eller  noget  andet  kan  ikke  til  Fuldkommenhed 
tilfredsstille  Menneskeaanden  eller  opfylde  Livets  højeste 
Ønsker.  Den,  som  ikke  er  god,  ren  og  trofast,  kan  ikke 
modstaa  Fristeiserne,  og  kan  ikke  komme  i  Kontakt  med 
det  guddommelige." 

Kærnen  til  Vidnesbyrdet  ligger  i :  „Jeg  véd,  at  min  Gen- 
løser lever."  Intet  Menneske  kan  i  sit  daglige  Liv  prak- 
tisere Jesu  Lærdomme,  hvis  det  ikke  forandrer  sit  Sinde- 
lag. Udtrykket  „født  paa  ny"  har  en  dybere  Betydning, 
end  vi  i  Almindelighed  tænker. 

Lykkeligt  er  det  Menneske,  som  virkelig  har  følt  den 
opløftende,  forvandlende  Kraft,  som  kommer  ved  at  leve 
nær  til  Frelseren  og  kende  hans  Venskab  og  Godhed. 

Ny  Aabenbanng. 

Jesu  Kristi  Kirke  bekræfter  de  første  Apostles  Vidnes- 
byrd om,  at  Kristus  lever,  gennem  følgende  Syn,  som  Pro- 
feten Joseph  Smith  havde: 

»Og  nu,  eftei-  de  mange  Vidnesbyrd,  som  er  givet  om  ham,  er 
dette,  som  vi  giver,  det  sidste  af  dem  alle,  nemlig:  At  han  lever! 
For  vi  saa  ham  ved  Guds  højre  Haand,  og  vi  hørte  Røsten  vidne, 
at  han  er  Faderens  enbaarne,  —  at  ved  ham  og  gennem  ham  og  af 
ham  er  Verdenerne  blevet  til  og  skabte,  og  deres  Indvaanere  er 
avlet  som  Sønner  og  Døtre  af  Gud. 

Og  dette  er  Evangeliet,  det  glade  Rudskab,  som  Røsten  fra  Him- 
len vidnede  for  os:  At  han  kom  til  Verden,  nemlig  Jesus,  for  at 
blive  korsfæstet  for  Verden,  og  for  at  bære  dens  Synder,  og  for  at 

helliggøre  og  rense  Verden  fra  al  Uretfærdighed,  for  at  alle  kan 
blive  frelst  ved  ham,  som  Faderen  har  givet  i  hans  Magt  og  skabt 
ved  ham.  Han,  som  herliggør  Faderen.  —  «  (Pagtens  Bog  76.  Kap.) 

Brødre  og  Søstre!  Ligesom  Kristus  lever  efter  Døden, 
saa  skal  alle  Mennesker  indtage  deres  Pladser  i  det  næste 
Liv,  de  Pladser,  som  de  passer  bedst  til.  Budskabet  om 
Opstandelsen  er  derfor  det  mest  trøsterige  og  herlige,  som 
Menneskene  nogensinde  har  faaet,  for  naar  Døden  tager 
en  af  vore  elskede  fra  os,  fyldes  vore  sørgende  Hjerter 
med  Haabet  og  den  guddommeHge  Vished  i  Ordene :  „Han 
er  ikke  her.  Han  er  opstanden." 

Maatte  hete  Menneskeheden  snart  faa  den  samme  Tro,, 
det  beder  jeg  om  i  Jesu  Kristi  Navn,  Amen. 


Fotokopiering  af   12  Millioner 
danske  genealogiske  Optegnelser. 

Af  Archibald  F.  Bennett,  Sekretær 
for  Utahs  Genealogiske  Forening, 

En  betydningsfuld  Afgørelse  er  netop  i  disse  Dage  ble- 
vet truffet  af  Det  første  Præsidentskab  og  Direktionen 
for   Genealogisk  Forening  angaaende  Paabegyndelsen  af 
et  mægtigt  Projekt.  Det  drejer  sig  om  in- 
^\\\\v"-'-"j,  'z^;,,^    ^g^  mindre  end  en  Fotokopiering  af  alle 

Danmarks  Kirkebøger  fra  deres  Begyn- 
delse og  indtil  omkring  1860  samt  af  en 
Mængde  andre  Optegnelser  af  genealogisk 
Værdi. 

Disse  originale  ,haandskrevne  Optegnel- 
ser findes  opbevaret  i  fire  Arkiver,  hvor 
de  er  tilgængelige  for  Publikum,  men  er  grundet  paa  flit- 
tig Brug  udsat  for  hurtig  tiltagende  Forringelse.  Hertil 
kommer  Faren  for  en  fuldstændig  Ødelæggelse  som  Følge 
af  Krigshandlinger.  I  vor  Atomtid  kan  en  velplaceret 
Bombe  totalt  ødelægge  et  Arkiv  med  alle  dets  gamle  Op- 

tegneiser.  Faren  herfor  forklarer  sikkert  de  danske  Myn- 
digheders Villighed  til  at  tillade  en  Kopiering  af  alle  disse 
Optegnelser,  som  de  saa  ogsaa  selv  gratis  vil  faa  udleve- 
ret en  positiv  Kopi  af.  Forhandlingerne  angaaende  Foto- 
kopieringen af  disse  Optegnelser  har  staaet  paa  i  8  Aar. 
I  1938  foretog  Hr.  Arthur  G.  Hassø,  der  er  erfaren  Fo- 
tograf, som  har  fotograferet  flere  Millioner  Sider,  en  Fo- 
tokopiering af  Protokollerne  for  et  helt  Sogn  i  København. 
Denne  Optagelse  findes  nu  opbevaret  i  Det  genealogiske 
Bibliotek  i  Salt  Lake  City.  —  1  1939,  medens  Joseph  Fiel- 
ding  Smith,  Præsident  for  Genealogisk  Forening,  præsi- 
derede over  den  europæiske  Mission,  korresponderede  han 
med  Hr.  Hassø  i  Danmark  om  Muligheden  af  at  foto- 
kopiere flere  af  Kirkebøgerne.  Da  Præsident  Smith  kom 
tilbage,  blev  det  i  Foraaret  1940  besluttet  at  foretage  en 
Fotografering  af  en  Del  udvalgte  Kirkebøger ;  men  Brevet, 
der  skulde  meddele  Hr.  Hassø  denne  Beslutning,  naaede 
(ham  aldrig,  fordi  Danmark  da  var  blevet  besat.  Sidste 
Efteraar  kom  der  imidlertid  et  Brev  fra  Hr.  Hassø  med 
Forespørgsel  om  Muligheden  af  Genoptagelse  af  Projek- 
tet. En  flittig  Korrespondance  fulgte,  og  Resultatet  blev 
en  Overenskomst,  der  inde'holder  Hovedtrækkene  i  det 
Projekt,  der  nu  er  officielt  godkendt. 

De  genealogiske  Optegnelser  vil  blive  fotograferet  paa 
en  35  m/m  uperforeret  Film.  Der  vil  kunne  blive  foto- 
graferet ca.  12.000  Sider  pr.  Dag,  saa  at  Genealogisk 
Forening  i  Utah  vil  kunne  modtage  en  300.000  Sider  om 
Maaneden.  Hele  Arbejdet  skulde  i  Følge  denne  Plan  være 
færdigt  paa  knapt  314  Aar.  Fotograferingen  vil  komme 
til  at  koste  Genealogisk  Forening  godt  1  Cent  pr.  Side. 

Enhver,  der  har  lidt  Kendskab  til  Slægtforskningsar- 
bejde, vil  kunne  indse  Værdien  af  at  have  nøjagtige  Re- 
produktioner af  de  originale  Optegnelser  fremfor  haand- 
skrevne  Kopier,  der  ofte  kan  være  fulde  af  Fejl.  Skøns- 
mæssigt vil  disse  Sogneoptegnelser  indtil  1860  omfatte  om- 
kring 6.000.000  Sider.  I  Tilslutning  hertil  er  det  Planen 
at  fotokopiere  Folketællingslisterne,  Lægdsrulleme  og 
Skifteprotokollerne  indtil  1860. 

Naar  dette  Arbejde  bliver  færdigt,  vil  det  faktisk  være 
muligt  at  udføre  et  mere  fuldkomment  Slægtsarbejde  i 
Utahs  genealogiske  Arkiv,  end  det  er  muligt  'her  i  Landet, 
da  det  ofte  er  af  uendelig  stor  Betydning,  at  man  har  alle 
Landets  genealogiske  Optegnelser  for  Haanden  og  straks 
kan  undersøge  de  Bøger,  som  man  mener  kan  hjælpe  en. 
Den  Hjælp,  som  disse  Optegnelser  vil  være  for  Kirkens 
Medlemmer,  forstaar  man,  naar  der  oplyses,  at  mellem 
100 — 200.000  Medlemmer  af  Kirken  er  af  dansk  Afstam- 
ning. 

Genealogisk  Forening  har  hidtil  faaet  fotokopieret  2 — 3 
Millioner  Sider  af  genealogiske  Optegnelser  fra  North 
Carolina,  Tennessee  og  New  York.  Sidste  Aar  blev  der 
foretaget  Fotokopiering  af  alle  70  Sogne  paa  Øen  Man  ved 
England  og  de  er  nu  tilgængelige  for  Forskeren  i  Utah. 
Dette  sidste  Arbejde  blev  foretaget  ved  et  Samarbejde 
mellem  Cannon  Familie-Organisationen  og  Genealogisk 
Forening  og  kostede  1737  Dollars. 

Allerede  nu  ser  dét  ud  til,  at  ogsaa  Optegnelserne  fra 
andre  Lande  i  Europa  snart  vil  blive  disponible. 


Vor  største  Pligt.  , 

,,Der  er  paalagt  os  mange  store  og  vigtige  Pligter  her  i 
Livet,  og  det  er  ofte  vanskeligt  at  afgøre,  hvilke  af  dem, 
der  er  størst ;  men  Profeten  siger :  Det  største  og  vigtigste 
Ansvar,  som  Gud  har  paalagt  os  i  denne  Verden,  er  at 
&(l;^^%  efter  vore  døde,  og  yderligere:  De  Hellige,  som  for- 
sømmer at  udføre  Arbejde  til  Gavn  for  deres  døde  Slægt- 
ninge, gør  dét  med  Fare  for  deres  eget  Liv." 

£4%B<t^ 


ELLER  AT  BEDE  -  ! 


Se  ej  paa  mit  Hjerte,  o  Herre. 

Se  ikke  efter  dit  Navn, 

for  selvom  du  selv  har  det  skrevet, 

har  jeg  dækket  det  til  med  Skarn. 

Se  ej  mine  Hænder,  o  Herre, 

de  Naglegab  du  mig  bød, 

turde  jeg  ikke  tage; 

men  tog  i  Stedet  for  Brød. 

Tag  varsomt  paa  mine  Vunder, 
o  Gud,  tag  varsomt  paa  mig. 
Den  Kummer,  de  mørke  Stunder, 
de  Torne,  den  trange  Vej, 
tog  altfor  meget  af  Glansen 
fra  mig,  og  her  jeg  staar 
og  tør  ikke  skue  Kransen 
af  Torne  omkring  dit  Haar. 

Se  ikke  paa  mig,  Forløser, 

Jeg  vil  slaa  Blikket  ned ; 

men  vend  dig  heller  fra  mig, 

for  jeg  behøver  din  Fred. 

Tag  varsomt  mit  Hjerte,  o  Herre. 

Tag  kærligt  min  Haand  i  din. 

Lær  mig  at  se  dig  i  Øjet 

uden  at  blues  derved. 

Thomas  A.  Thomsen. 

LANDET    RUNDT... 


Aalborg:  Velsign.:  Søn- 
dag- den  17.  Feibruar  blev 
Alvin  Og  Inga  Olsens  lille 
Datter,  født  den  3.  Decem- 
ber 1945,  velsignet  af  Æld- 
ste Jens  Olsen  og  fik 
Navnet  Jonna  Solveig  Ol- 
sen. 

Den  27.  April  kan  Brd. 
Oluf  Thomsen,  Aalborg, 
fejre  sin  65  Aars  Fødsels- 
dag. Til  Lykke! 

Aarhus:  Den  17.  Januar 
1946  blev  følgende  indlem- 
met i  Kirken  ved  Daab : 
Martin  Peter  Thomsen,  døbt 
af  Ældste  Thorvald  Jensen, 
Haandspaalæggelse  af  Æld- 
ste Frede  Thomsen;  Alice 
Jensen  Thomsen,  døbt  af 
Ældste  Svend  Aa.  Jensen, 
Haandspaalæggelse  af  sam- 
me ;  Arne  Foss  Jensen,  døbt 
af  Ældste  Svend  Aa.  Jen- 
sen, Haandspaalæggelse  af 
Ældste  Frede  Thomsen ; 
Kurt  Hauberg  Jensen,  døbt 
af  Ældste  Thorvald  J.  Jen- 
sen, Haandspaalæggtelse  af 
samme. 

Efter  Daabshandilingerne 
blev  Str.  Olga  Catrine  Pe- 
dersen viet  til  Brd.  Ma^^tin 
Peter  Thomsen.  Den  kirke- 
lige Vielse  blev  foretaget  af 
Distriktspræsident,  Ældste 
Th.  Jensen. 

Ordination:  Den  1.  Janu- 
ar 1946  blev  Johannes  Sø- 
rensen, Vejle,   ordineret  til 


Ældste    af    Distriktspræsi- 
dent Th.  Jensen. 

Brylhi/p:  Lørdag  den,  12. 
Januar  1946  blev  Søster  Eli 
Vohlert  Nielsen  viet  til  Herr 
Svend  Aage  Jørgensen.  Mis- 
sionspræsid.  Orson  B.  West 
forrettede  den  kirkelige  Vel- 
signelse. 

Velsign. :  Søndag  den  10. 
Februar  blev  Søster  Jenny 
Højsgaard  Nielsens  llile 
Søn,  født  den  20.  Marts 
1945,  velsignet  af  Grens- 
forstander  Frede  Thomsen 
og  fik  Navnet  John  Nielsen. 

Hjørring :  Velsignelser : 
Søndag  den  3.  Februar 
1946  velsignedes  en  Søn  af 
Theodor  Johs.  Emil  Jørgen- 
sen og  Hustru,  Alma  Marie 
Kristine  Schwarch  og  fik 
Navnet  Leif  Jørgensen. 

Søndagen  den  17.  Marts 
1946  velsignedes  en  Søn  af 
Jens  P.  Richard  Nielsen  og 
Hustru,  Mary  Johanne  Soel- 
berg, og  fik  Navrjat  Pre- 
ben Nielsen. 

København:  Velsign. :  Fa- 
stesøndag, den  3.  Februar, 
blev  Kurt  Madsens  og  Sø- 
ster Erna  Larsen  Madsens 
Datter,  født  i  København 
den  23.  Juli  1945,  velsignet 
af  Ældste  Jørgen  W.Schmjidt 
og  fik  Navnet  Paloma  Yvon- 
ne Madsen. 

Daab:    Samme   Dag   blev 

Hennj  Charles  Søien  Peter- 
sen døbt  af  Ældste  Emil 
Jensen  og  fik  Haandspaa- 
læggelse  af  Ældste  Rich. 
Gregersen,  og  hans  Hustru 
Johanne  Olrria  Lundquist 
Petersen,  døbt  af  Ældste 
Emil  Jensen  og  fik  Haands- 
paalæggelse  af  Ældste  Ole 
C.  Petersen. 

Dødsfald.  Den  19.  Ja- 
nuar afgik  Brd.  Rudolf  Jør- 
gensen ved  Døden  og  blev 
begravet  fra  Vestre  Kirke- 
gaard Lørdag  den  26.  Janu- 
ar  under   Kirkens   Ledelse. 

Æret  være  hans  Minde! 

Odense:  Grosserer  Her- 
mann Hansen,  der  er  gift 
med  Søster  Edy  Hansen, 
Medlem  af  Odense  Gren,  af- 
gik ved  Døden  Søndag  den 
3.  Marts  1946,  kun  43  Aar 
gammel.  Hermann  Hansen 
havde  de  sidste  Par  Aar 
været  haabløs  syg,  hvorfor 
Døden  kom  som  en  Befriel- 
se. Den  afdøde  var  ikke 
Medlem  af  Kirken,  men 
havde  gennem  ca.  20  Aar 
været  en  god  Ven  af  Kii*- 
ken.  LTtallige  er  de  Missio- 
nærer Og  Medlemmer  af 
Kirken,  han  har  bespist  i 
sit  gæstfri  Hjem.  Vi  udta- 
ler et  Ære  være  hans  Min- 
de. 

Silkeborg:  Velsign.:  Srtn- 
dag  den  23.  December  1945 
blev  Frode  Holst  Sdrensens 
Og  Magda  Skov  Nielsen  Sø- 
rensens lille  Datter,  født  i 
Silkeborg  den  24,  September 
1945,  velsignet  af  Distrikts- 
præsident  Villiam  Pedersen, 


Esbjerg,  og  fik  Navnet  Car- 
la Sørensen. 
Første  Mormontuls endelse  i 

den  danske  Radio. 

Tirsdag  den  12.  Februar 
var  en  begivenhedsrig  Dag 
i  Den  danske  Missions  Hi- 
storie, idet  vi  for  første 
Gang  fik  Lov  til  at  træde 
offentlige  frem  i  den  dan- 
ske Radio.  Ældste  Jørgen 
W.  Schmidt  holdt  et  Gram- 
mofoncauseri ,,MoiTnoner- 
ne  synger"  med  Demonstra- 
tion af  mange  af  vore  gam- 
le, smukke  Sange,  sunget  af 
Tabernakelkoret.  Imellem 
Grammofonpladerne  fortal- 
te Broder  Schmidt  Træk  af 
Kirkens  Historie  og  fik  paa 
denne  Maade  givet  Lytter- 
ne et  udmærket  Indblik  i 
vor  Tro  og  slaaet  en  Pæl 
igennem  de  gamle  Fordom- 
me mod  Mormonerne.  Vi 
har  Grund  til  at  være  stol- 
te af  denne  første  Udsen- 
delse, som  forhaabentlig  vil 
efterfølges   af   andre. 


»Cj-ør  G  et 
bekendt  i  l^ano 

og  By. 

at   JLlerren 

nar  taltpaanylcc 

SØNDAGSSKOLEN 


NADVERVERS 

Jeg  hjz^rte  Ordet,  det  var  saa  smukt, 
det  lød  som  fra  Himmerige.  — 
Jeg  bad  til  Gud  og  fik  som  Trøst 
Nadveren,  hvorfor  vor  Frelser  vidner. 

KORLEKTIER 

1.  Søndag.   (Pagtens  Bog  59:  7.)   »Du  skal  takke  Herren,  din  Gud, 

for  alle  Ting.« 

2.  Søndag.   (Matt.  5:   9)    »Salige  er  de  fredsommelige;   thi  de  skal 

kaldes  Guds  Børn«. 

3.  Søndag.   (Pagtens  Bog  11:  20)  »Se,  dette  er  din  Gei-ning  at  holde 

mine  Befalinger  af  hel©  din  Sjæl,  Sind  og  Styrke.« 
^.  Søndag.   (Pagtens  Bog  58:  21)  »Lader  ingen  bryde  Landets  Love, 
thi  den,  der  holder   Guds   Love,  behøver  ikke   at  bryde 
Landets  Love.« 

ÆRLIGHED 

Ærlighed  er  et  af  Livets  største  Fundamenter,  da  alt,  hvad  der 
er  godt,  kan  bygges  paa  dette  Princip.  Derfor  er  det  af  overordent- 
lig stor  Betydning,  at  vi  lærer  vore  Børn  Ærlighed  i  en  saa  tidlig 
Alder  som  muligt. 

At  være  ærlig  i  Smaating  er  Betingelsen  for  at  kunne  blive  det 
i  store;  at  være  ærlige  overfor  sine  Forældre  er  Betingelsen  for  at 
kunne  blive  det  gennem  Livet. 

Ærlighed  fører  til  fuld  Frelse,  medens  Uærlighed  fører  til  For- 
dømmelse. 

Maatte  vi  alle  i  Søndagsskolen  praktisere  Ærlighed  endnu  mere 
i  Fremtiden.  Hovedbestyrelsen. 

